**Gymnázium Poštová** je gymnázium na Poštovej ulici číslo 9 v centre mesta Košice. Toto košické gymnázium patrí vďaka dosiahnutým výsledkom v mimoriadných súťažiach a maturitných skúškach medzi najlepšie gymnázia na Slovensku. Ponúka svojim študentom okrem všeobecného štúdia aj možnosť štúdia v triedach s rozšíreným vyučovaním matematiky, či anglického jazyka. V súčasnosti je riaditeľom gymnázia Mgr. Otto Révész.

Budova
------

Budova školy je postavená v eklektickom štýle, stojí na Poštovej ulici, ktorá sa kedysi volala *Pivovarská*, pretože tu od 17. storočia stála budova mestského pivovaru. Pivo sa tu varilo a predávalo až do roku 1863. Po tomto roku sa pre zastarané zariadenie a schátralosť budovy prestalo pivo variť, ale naďalej sa predávalo až do roku 1876. Vtedy sa mestská rada rozhodla budovu prestavať na školské účely. 

Mala sa tu presídliť *Štátna nemecká reálka*, ktorá pripravovala strednú technickú inteligenciu a ktorá od svojho vzniku v roku 1858 zápasila s nedostatkom priestorov. Budova bola postavená na náklady mesta a v roku 1882 sa tu slávnostne otvoril nový školský rok.

Na školské účely slúži dodnes, hoci má netypické, na výuku nie príliš vhodné priestory. Od roku 2001 má novú fasádu, kompletne vymenenú strešnú krytinu a mnoho drobných interiérových úprav. V roku 2004 boli vymaľované priestory školy a upravený interiér. Budova je od roku 1981 národnou kultúrnou pamiatkou.

História školy
--------------

Budova bola v rokoch 1882 až 1938 sídlom najprv uhorskej, potom česko-slovenskej štátnej reálky. Po Viedenskej arbitráži, keď Košice pripadli Maďarsku, sa reálka presídlila do Bardejova a v budove bolo zriadené *Kráľovské uhorské štátne gymnázium* s vyučovacou rečou slovenskou.

Po skončení druhej svetovej vojny začalo v budove svoju činnosť *II. štátne gymnázium*, ktoré neskôr vystriedala *Stredná priemyselná škola stavebná*. V rokoch 1953 až 1967 v tejto budove sídlila *Základná odborná škola v Košiciac*h, predchodkyňa terajšej Strednej odbornej školy automobilovej na Moldavskej ceste 2. V školskom roku 1967/1968 sa z *Revolučnej ulice* (dnes Jantárová ulica) do budovy presídlila *Stredná všeobecnovzdelávacia škola*, základ dnešného gymnázia, ktorá bola založená 1. júla 1960. Prvé gymnaziálne triedy boli otvorené v školskom roku 1969/1970. O tri roky neskôr zmaturovali poslední absolventi SVŠ i prví absolventi gymnázia, čím bola zavŕšená transformácia školy na gymnázium. Triedy nového gymnázia boli orientované na prírodovedné a humanitné predmety.

V školskom roku 1974/1975 boli na škole zriadené triedy so zameraním na matematiku. Ich cieľom bolo podchytiť matematicky nadaných žiakov a poskytnúť im možnosť intenzívneho rozvoja ich talentu, orientovať týchto žiakov pre štúdium na vysokých školách, kde je matematika dominantným predmetom, zlepšiť výsledky reprezentačného družstva v *Medzinárodnej matematickej olympiáde*. Takéto gymnázia boli v bývalej ČSFR iba štyri. Dve v Česku - vtedajšie *Gymnázium W. Piecka v Prahe* (dnes Gymnázium Christiana Dopplera) a *Gymnázium Bílovec* (dnes Gymnázium Mikuláše Koperníka), jedno v Bratislave (Gymnázium Alexandra Markuša) a jedno v Košiciach (Gymnázium Šmeralova 9, terajšia Poštová). Prvými priekopníkmi vyučovania matematiky v týchto triedach boli RNDr. Katarína Grünmannová a Michal Ščerbák. V tom istom školskom roku boli na škole zriadené aj triedy so zameraním na telesnú výchovu, ktoré v roku 1979 zanikli.

Gymnázium prešlo za viac ako 30 rokov podstatnými zmenami. Do povedomia nielen košickej, ale aj slovenskej verejnosti, sa zapísalo ako "matematické gymnázium", keďže od roku 1974 sú na škole zriadené triedy so zameraním na matematiku. Ich študenti za 25 rokov dosahovali a dosahujú vynikajúce výsledky v matematických a fyzikálnych olympiádach nielen na domácej pôde, ale aj na medzinárodných súťažiach.
Okrem matematických tried boli v 70. a 80. rokoch aj triedy so zameraním na základy technickej chémie, programovania, elektrotechniky, telesnej výchovy a humanitné triedy.

V 90. rokoch došlo k zmenám v osnovách a v orientácii školy, ale gymnázium si napriek tomu zachovalo podobu tradičného gymnázia. V školskom roku 1990/1991 boli zriadené jazykové triedy s rozšíreným vyučovaním anglického jazyka.

Súčasnosť
---------

Škola má v súčasnosti 17 tried, 517 študentov a 46 pedagogických a nepedagogických zamestnancov a troch externistov.

Pravidelne sa otvárajú semináre alebo cvičenia z matematiky, informatiky, chémie, biológie, fyziky, seminár z dejepisu, geografie, spoločenskovedný, z psychológie a konverzácie z cudzích jazykov - anglického, nemeckého a francúzskeho.

Škola od roku 1990 organizovala každoročne 10 dňové výmenné pobyty študentov vo Spojenom kráľovstve s družobnou školou v meste Tauton, prípadne poznávacie pobyty v iných britských mestách. Pre podporu výučby nemeckého jazyka škola organizuje výmenné pobyty s družobnou školou v nemeckom meste Warendorf a švajčiarskou školou v Bazileji.

Referencie
----------

1. ↑  Gymnázium Poštová. *Zoznam učiteľov* [online]. Košice: gympos.sk, [cit. 2021-01-23]. Dostupné online.
2. 1 2  Gymnázium Poštová. *Žiaci* [online]. Košice: gympos.sk, [cit. 2021-01-23]. Dostupné online.
3. ↑  Gymnázium Poštová. *Školský časopis* [online]. Košice: gympos.sk, [cit. 2021-01-23]. Dostupné online.
4. ↑  INEKO. *Portál základných a stredných škôl – Gymnáziá* [online]. skoly.ineko.sk, [cit. 2021-01-23]. Dostupné online.
5. 1 2 3 4  Gymnázium Poštová. *Súčasnosť školy* [online]. Košice: gympos.sk, [cit. 2021-01-23]. Dostupné online.
6. 1 2 3 4 5 6 7 8  Gymnázium Poštová. *História* [online]. Košice: gympos.sk, [cit. 2021-01-23]. Dostupné online.
7. ↑  Pamiatkový úrad SR. *Pamiatkový objekt - podrobnosti* [online]. Bratislava: Pamiatkový úrad SR, [cit. 2021-01-23]. Dostupné online.

Externé odkazy
--------------

* Oficiálna stránka gymnázia
* Poradie gymnázií na Slovensku

Súradnice: 48°43′23″S 21°15′15″V﻿ / ﻿48,722936°S 21,254122°V﻿ / 48.722936; 21.254122


|  |  |
| --- | --- |
| Portal | Košický portál |

| * z
* d
* u
Najvýznamnejšie národné kultúrne pamiatky v Košiciach |
| --- |
| Hlavná ulica | 
* **Dóm svätej Alžbety**
* **Kostol svätého Michala**
* **Urbanova veža**
* **Národne divadlo**
* **Súsošie Immaculata**
* Osemposchoďák
* Gersterov dom
* Lederer
* Pongrácovsko-forgáčovský palác
* Rothov dom
* Halmiho dvor
* Čierny orol
* Mestská fara
* Arcibiskupský palác
* Župný dom
* Maurerov dvor
* Hegedüšov činžový dom
* Henszlmannov dom
* Novellyho dom
* Vitézov dvor
* Čákiho dom
* Weltnerov dom
* Hadik-Barkóciho palác
* Spielmannov dom
* Stará radnica
* Hotel a kaviareň Slávia
* Levočský dom
* Premonštrátsky kostol
* Kláštor jezuitov
* Jalta
* Žobrákov dom
* Spišská komora
* Čákiho-Dezőfiho palác
* Andrášiho palác
* Veľké kasíno
* Melczerov dom
* Berzeviczyho palác
* Stahlhausenov palác
* Kapitánsky palác
* Františkánsky kostol
* Františkánsky kláštor
* Šľachtický konvikt
* Živnostenský dom
* Hotel Ambasádor
* Jiskrove kasárne
* SPŠ dopravná

 |
| Alžbetina a Šrobárova ulica | 
* Kišdyánum
* Dom majstra Štefana
* Péchyho palác
* Löfflerov dom
* Budova Galérie Júliusa Jakobyho
* Gymnázium Šrobárova
* Rektorát UPJŠ

 |
| Bačíkova ulica | 
* Csapkayov dom

 |
| Dominikánske námestie | 
* Dominikánsky kostol

 |
| Drevný trh | 
* Eugenov dvor

 |
| Hrnčiarska ulica | 
* Rodošto
* Katova bašta

 |
| Hviezdoslavova ulica | 
* Budova VKJB
* Radnica Starého mesta

 |
| Kováčska ulica | 
* Dvanásť apoštolov
* Právnická fakulta UPJŠ
* Eckerdtov dom

 |
| Krmanova ulica | 
* Mikve

 |
| Kuzmányho a Moyzesova ulica | 
* Gymnázium Sándora Máraiho
* Tostov dom
* Gréckokatolícka katedrála
* Budova polície
* Dom umenia

 |
| Mäsiarska ulica | 
* Dominikánsky kláštor
* Uršulínsky kostol
* Robotnícky dom
* Máraiho dom

 |
| Mlynská ulica | 
* Evanjelický zborový dom
* Evanjelický kostol
* Hotel Imperiál
* Jakabov palác

 |
| Námestie Maratónu mieru | 
* Divízia
* Východoslovenské múzeum
* Kostolík z Kožuchoviec

 |
| Poštová ulica | 
* Gymnázium Poštová
* Hlavná pošta

 |
| Pri Miklušovej väznici | 
* Miklušova väznica

 |
| Puškinova | 
* Ortodoxná synagóga
* Židovská škola

 |
| Senný trh | 
* „Blázinec"

 |
| Štefánikova aProtifašistických bojovníkov | 
* Bývalý Hotel Palace
* Jeneyho palác
* Štátne obytné domy
* Hotel Európa
* Robotnícky dom

 |
| Železničná ulica | 
* Budova ŽSR

 |
| mimo hraníc rezervácie | 
* Citadela
* Pamätník vojakov Sovietskej armády
* Pamätník neznámeho vojaka
* Bauerneblov dom
* Malá Praha
* Špitálsky kostol svätého Ducha
* SPŠ strojnícka
* Ahlersov dom
* Hospodárska škola
* Kadetka
* Budova UVL
* Bývalá uršulínska škola
* SPŠ stavebná
* Masarykova kolónia bankových úradníkov
* Freudenfeldov dom
* Tabaková továreň

 |